Амиршо Сафаров

Амиршо Сафаров (Сафаров Амиршо оибович августи 1971, деҳаи Қалъай–Ҳусайни, ноҳияи Дарвоз, ҶШС Тоҷикистон) — кимиёшинос, номзади илмҳои кимиё, дотсент. Зиндагинома Сафаров Амиршо Ғоибович 23-юми августи соли 1971 дар деҳаи Қалъаи Ҳусайни ноҳияи Дарвоз дар оилаи коргар таваллуд шудааст. Соли 1988 мактаби миёнаи рақами 14-и ҳамин ноҳияро хатм намуда, худи ҳамон сол ба Донишгоҳи давлатии омӯзгории Тоҷикистон дохил шуда, соли 1994 онро хатм намудааст. Баъди хатми Донишгоҳи номбурда солҳои 1995-1998 ба сифати лаборант, муаллим-коромӯз (ассистент), муаллими калони кафедраи "Технологияи истеҳсоли кимиёи барқӣ"-и Донишгоҳи техникии Тоҷикистон ба номи академик М.С.Осимӣ кор ва фаъолият намудааст. Аз соли 1998 ба аспирантураи Институти химияи ба номи В.И. Никитини Академияи илмҳои Ҷумҳурии Тоҷикистон дохил шуда, соли 2000-ум рисолаи номзадиашро дар мавзӯи "Высокотемпературная и электрохимическая коррозия алюминиевых сплавов с кремнием, сурьмой и висмутом" ҳимоя карда, сазовори дараҷаи номзади илм гардид. Солҳои 2000-2004 дар коллеҷи техникии Донишгоҳи техникии Тоҷикистон ба номи академик М.Осимӣ дар вазифаи декани факултети технология кор ва фаъолият намудааст. Соли 2005 факултети энергетикаи Донишгоҳи техникии Тоҷикистонро аз рӯи ихтисоси "Таъминоти корхонаҳои саноатӣ бо барқ" бо мувафақият хатм намуд. Солҳои 2005- 2009 дар кафедраи "Электротаъминкунӣ"-и Донишгоҳи техникии Тоҷикистон ба номи академик М.С.Осимӣ ба сифати дотсенти кафедра фаъолият намудааст. Солҳои 2009-2014 дар коллеҷи техникии Донишгоҳи техникии Тоҷикистон ба номи академик М.Осимӣ дар вазифаи декани факултети Энергетика ва телекоммуникатсия кор кард ва ҳоло мудири кафедраи "Электротаъминкуни"-и коллеҷи номбурда аст. Фаъолияти илмӣ Сафаров Амиршо пайваста дар ҷустуҷӯи фаъолияти илмӣ буда, аз соли 2000 то ҳоло бо Институти физикаю техникаи ба номи С.У.Умаров ва Институти химияи ба номи В.И. Никитини Академияи илмҳои Ҷумҳурии Тоҷикистон ҳамкориҳои илми дошта корҳои илмӣ-тадқиқотӣ бурда истодааст. Ӯ муаллифи зиёда аз 60-адад мақолаҳои илмӣ, 5- ихтироот мебошад. Дигар дастоварди назарраси Сафаров А.Ғ. ин ба нашр расонидани китоби таълиф намудаи ӯ дар ҳаммуаллифӣ бо номи "Электртаъминкунӣ", ки барои донишҷӯёни омӯзишгоҳҳо, литсейҳо, коллеҷҳо, мактабҳои миёнаи касбӣ ва мактабҳои олии касбӣ ва доираи васеъи хонандагон навишта шудааст ба ҳисоб меравад, ки онҳоро нашриёти "Маориф"-соли 2012 рӯи чоп овардааст. Вазорати маориф ва илми Ҷумҳурии Тоҷикистон барои хидматҳои шоёнаш дар самти таълиму тарбия ва илм Сафаров Амиршо–ро соли 2015 ба унвони "Аълоҷии маориф" мушараф гардонид. Муҳимтарин дастоварди илмии Сафаров Амиршо тадқиқоти омӯзиши кинетикаӣ оксидшвии хӯлаи алюминий бо миқдори ками иловаҳои элементҳои силитсий, сурма ва висмут дар ҳароратҳои баланд ва равандҳои электрохномвӣ ва инчунин коркарди шароити ҳосилкунии хӯлаҳои рехтагарии алюминий бо иловаи ин элементҳо ва омӯзиши структураҳои нави маодификатсионии онҳо мебошад, ки аввалин маротиба хосятҳои электрохимиявӣ ва энергетикии раванди оксидшавии онҳо аз тарафи Сафаров А.Ғ. тадқиқот гардида, барои истифода пешниҳод гардидаанд. Дар асоси тадқиқотҳои комплексии амалию- назариявӣ ва таҳлилҳои илмӣ Амиршо Сафаров бо методи термогравиметрӣ хосиятҳои кинетикӣ ва энергетикии раванди оксидшавии хӯлаҳои алюминий-сурма, алюминий-висмут, алюминий-силитсий-сурма, алюминий-силитсий-висмутро омӯхта, нишон дод, ки иловаҳои ками висмут ва сурма оксидшавии алюминиро зиёд намуда, тобоварии ин хӯлаҳоро зиёд мекунанд. Ғайр аз ин Сафаров Амиршо бо усули потенсиодинамики хосиятҳои электрохномвии зангбандии ин хӯлаҳоро дар муҳитҳои гуногуни хлориди натрий омӯхта, диаграммаи "Хосиятҳои электрохномвии" онҳоро сохт, ки иловаҳои миқдори ками сурма ва висмут зичии ҷараёни равандҳои ээектрохимиявии ин хӯлаҳоро хело кам намуда, тобоварии онҳоро нисбат ба зангбанди зиёд менамояд. Осор Сафаров Амиршо Ғоибович дар тули фаъолияти хеш чунин мақолаҳои илмӣ, ихтироотҳо, дастурҳои таълимии методӣ ва китобҳои дарсиро рӯи чоп овардааст: Мақолаҳои илмӣ Китобҳо(Монография Китобҳои дарсӣ Ихтироотҳо.